Omnibus presentes litteras inspecturis, officialis curie Senon., in Domino salutem. Notum facimus quod coram nobis constitutus vir nobilis Henricus de Triangulo, miles, dominus Ville-nove-Divitum-Hominum, recognovit se ad perpetuitatem vendidisse ven. viris decano et capitulo Senon. ementibus, ecclesie Senon., nomine, et ad opus ipsius ecclesie Senon., totum fundum cujusdam pecie nemoris quod appellatur nemus Hugonis, siti inter Villare-Bonosum et Granchias, cum omni jure et dominio et cum omni justicia tam magna quam parva, que et quas dicebat dictus miles se habere in dicto fundo vendito, liberum et quitum dictum fundum nemoris venditum ab omni feodo, retrofeodo, redibencia, coustuma et exactione qualibet, videlicet, quodlibet arpentum ad arpentum domini regis pro quatuor libris turon. eidem venditori jam solutis, ut dicebat, in pecunia numerata, et eciam pro quinquaginta libris turon. pro laudatione nobilis mulieris Johanne uxoris ejusdem militis, jam solutis, similiter, in pecunia numerata; et de quibus denariis idem venditor renuncians fide data in manu nostra exceptioni de non numerata pecunia se tenuit plenarie pro pagato.... (Suivent des détails de renonciation à tout droit par le vendeur et sa femme.) De quibus garantia, liberatione et defensione, ut dictum est, ferendis, dampnis et deperditis repudendis, Milo de Thorigniaco, Hugo de Sancto-Albino, Guido de Florigniaco, et Garnerius de Villari-Bonoso, milites, coram predicto Johanne clerico, juraro nostro, pro dictis domino Henrico et Johanna, ejus uxore, et ad petitionem eorum quilibet ipsorum in solidum, et per fidem suam corporaliter prestitam erga dictos emptores se plegios obligarunt, et quantum ad premissa predictus dominus Henricus, venditor, et dicta Johanna, ejus uxor, obligaverunt specialiter et expresse predictis emptoribus et eorum successoribus se et heredes suos et omnia bona sua et heredum suorum, mobilia et immobilia, presencia et futura, ubicunque sint et poterunt inveniri, etc. Supponentes se, quantum ad premissa dictus dominus Henricus, dicta Johanna, ejus uxor, dictique plegii juridictioni curie Senon., ubicunque maneant vel existant; confessioni, vero, et recognitioni predicte Johanne et dictorum plegiorum interfuerunt vocati et rogati: Henricus de Pleysseto, Petrus de Boyaco, Guido de Vernolio, milites, Garnerus, presbyter de Thorigniaco, Petrus Paisterlone et Symon de Virgultis, armigeri. Actum, anno Domini Mº CCº LX octavo, mense julio.